Publication: Magyar Közlöny
Issue: MK-1998-39 (Year: 1998, Number: 39)
Era: 1990-2004
Section: rendelettel módosított 10/1993. (XII. 30.) MüM rendeletben előírtakra.
Paragraph Index: 335

1. Az ismeretek ellenőrzési, értékelési rendszere A szorgalmi időszak, a szakmai gyakorlat és a vizsgaidőszak alkot egy félévet. Az egyes félévek eredményes (elégtelent nem tartalmazó) befejezése a következő megkezdésének feltétele. Az ismeretek ellenőrzési rendszere a tantervben előírt félévközi munkával megszerezhető érdemjegy, illetve vizsgajegy (félév végi írásbeli-szóbeli beszámoló) megszerzéséből, a szakmai gyakorlat elvégzéséből, a tervezési feladat elkészítéséből és a záróvizsga letételéből tevődik össze. Minden félévet az egyes tantárgyak érdemjegyeinek és kreditpontjainak súlyozott átlagával és a megszerzett kreditpontokkal értékelnek.

Source: https://magyarkozlony.hu/hivatalos-lapok/8f9065f7a1bc5348eb733c667d97201b40bc7402/dokumentumok/81c5e4c242b1ce1311e62905af231f9805babcb4/letoltes